Veszprém egyetemváros, így év közben a legtöbb étterem kínál napi menüt, ami az osztálykirándulás költségvetésébe
is beleférhet. Az osztály létszámától függően érdemes előre ajánlatot kérni. Ha megbízható helyet keresünk, ahol
gyors és ízletes ételt kapunk elfogadható áron, érdemes a Völgyikút Házban érdeklődni. A napi menü mellett csoportoknak
is kínálnak egyedi ajánlatokat. Nagyobb befogadóképességű gyorsétterem (menza jellegű) a História Hangvilla a belvárosban,
de fogad csoportokat a Publikum Étterem is. Akik az állatkertbe készülnek, nekik érdemes az ottani lehetőségeket is
feltérképezni, palacsintázó és egy meleg-konyhás étterem is megfelelő választás lehet osztálykirándulásra. Honlapunkon
további praktikus információkkal segítjük a Veszprémbe osztálykirándulókat. Forduljon hozzánk bizalommal!
Osztálykirándulás Veszprém